कोंकणी साहित्याच्या मळार ज्ञानपीठकार रवीन्द्र केळेकार हांचे भोव मोलादीक योगदान आसा. शणै गोंयबाबा कडल्यान प्रेरणा घेवन तांचें भोव मोलादीक कार्य मुखार व्हरपाची जापसालदारकी रवीन्द्र केळेकार हांणी घेतली. रवीन्द्र केळेकार हांचें वाचन अखंड आशिल्लें. आनी हाचेंच पडबिंब तांच्या साहित्यांत दिश्टी पडटा. आपले प्रतिभेंतल्यान, कल्पनेंतल्यान, अभ्यासांतल्यान तांणी अनेक साहित्याची निर्मणी केली. आनी खास करून निबंद ह्या साहित्यप्रकारांत तांणी साबार नवे प्रयोग केले. गद्य स्वरुपांत कमीत कमी उतरांत चडांत चड आनी खोलायेन व्हरून अर्थ सुचोवपाचो गूण रवीन्द्रबाबांच्या निबंदान झळकतना दिश्टी पडटा. हाचीच एक सुंदर देख म्हणल्यार 'सांगाती'.
 तांणी केलें.
 "आमच्यो सगळ्यो गरजो केन्ना भागूंक जायनात". (पान 23)
रवीन्द्रबाबांचें हें विचार काळजाक हात घालतात. तांणी सुंदर अक्षरांनी मनशाचें जगपा फाटलें प्रयोजन हांगा मांडलां. तांच्या मतांन मनशाच्यो सगळ्यो गरजो केन्ना भागूंक जायना. गरजो पुराय करप हो आमचो जगपा फाटलो हेतू. जर आमच्यो सगळ्यो गरजो भागल्यो जाल्यार आमचो जगपा फाटलो उद्देशूच सोंपतलो.
 "संवसारांत आतां कितले दीस रावचें पडटलें, कोण सांगतलो?
 खूब वर्सां आसुंये.
 घडये आयचोच दीस आसुंये. " (पान 17)
वयल्या चिंतनांतल्यान लेखक समाजाक तशेंच मनशाक एक सकारात्मक विचार दिता. फाटलो फुडलो विचार करिनासतना आपली जीण कशी जगची हाचो एक सुंदर संदेश तो आपल्या विचारांतल्यान मांडटा.
 'सांगाती' ह्या वैचारीक निबंद संग्रहांतल्यान लेखकान मानवी जिवितांतलीं सूख-दुख्खां, कोडू-गोड अणभव मांडल्यात. क्लिश्ट उतरावळ वापरनासतना सादे आनी सोंपे भाशेंत ताणें जिविताचें तत्वगिन्यान वाचप्यां मुखार मांडून दिलां. लेखकान खंयच ओडून ताणून आपले विचार मांडूक ना. जितलें मांडपाक जाय तितलेंच मांडला. देखून कांय निबंद खूब मोटवे आसात जाल्यार कांय निबंद दीर्घ स्वरुपाचे आसात. ह्या पुस्तकांत जिविताचें तत्वगिन्यान आसाच पूण मनशाक जिविताच्या वेगवेगळ्या प्रस्नांचेर इतले खोलायेन आनी बारकायेन विचार करपाक लावपी तांकूय आसा. 'सांगाती' च्या सांगातान चलपी व्यक्तीक मानवी मुल्यांचो साक्षात्कार जाताच त्या भायर जिविता कडेन पळोवपाची एक सकारात्मक नदर मेळटा हातूंत मात लेगीत दुबाव ना.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 